**Noteikumu projekta „Grozījumi Ministru kabineta 2007.gada 2.maija noteikumos Nr.295 „Noteikumi par rūpniecisko zveju iekšējos ūdeņos ”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Zvejniecības likuma 13.panta pirmās daļas 2. punkts;2) Valsts zinātniskā institūta „Pārtikas drošības, dzīvnieku veselības un vides zinātniskais institūts „BIOR”” (turpmāk − institūts) zinātniski pamatotas rekomendācijas zvejas regulēšanai, kuras izstrādātas saskaņā ar Zvejniecības likuma 5.panta otro daļu un 15.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2007.gada 2.maija noteikumos Nr.295 „Noteikumi par rūpniecisko zveju iekšējos ūdeņos”” (turpmāk – noteikumu projekts) sagatavots atbilstoši Grozījumiem Zvejniecības likumā. Grozījumi (pieņemti Saeimā 29.05.2014.) Zvejniecības likuma 7.panta sestajā daļā, 11.panta 4.1, 5.2 undevītajā daļā, 17.panta trešajā daļā un 22.panta trešajā daļā, kā arī likuma pārejas noteikumos nosaka izmaiņas kārtībā, kādā zvejnieki drīkst zvejot iekšējos ūdeņos. Atbilstoši likuma regulējumam jāizdara attiecīgi grozījumi arī Ministru kabineta 2007.gada 2.maija noteikumos Nr.295 „Noteikumi par rūpniecisko zveju iekšējos ūdeņos” (turpmāk – noteikumi). Grozījumi Zvejniecības likuma 7.panta sestajā daļā, kas piemērojami, sākot ar 2015.gada 1.janvāri, nosaka, ka pašpatēriņa zvejā publiskajos ūdeņos, kas minēti Civillikuma 1.pielikumā, pašvaldība var iedalīt tikai zivju murdu limitu. Atbilstoši grozījumiem Zvejniecības likumā noteikumu projekts paredz, ka pašpatēriņa zvejā publiskajos ūdeņos aizliegts izmantot zivju tīklus no 2015.gada 16.aprīļa. Grozījumi Zvejniecības likuma 11.panta 4.1 un 5.2 daļā par nozvejas apjoma noteikšanu atsevišķām zivju sugām paredz, ka pašvaldība iznomāto zvejas tiesību izmantošanai juridiskām un fiziskām personām iekšējos ūdeņos iedala zvejas rīku skaita limitu, kā arī nozvejas apjoma limitu atsevišķām zivju sugām. Lai zvejnieki iekšējos ūdeņos zvejotu atbilstoši šīm prasībām, tiem ir nepieciešama zvejas atļauja (licence), kurā norādīts zvejas limits. Noteikumu projekts paredz, ka zvejas atļaujā (licencē) tiek norādīts ne tikai zvejas rīku skaita limits, bet arī atsevišķu zivju sugu nozvejas apjoma limits, ja attiecīgajos ūdeņos tāds ir noteikts.Grozījumi Zvejniecības likuma 11.panta devītajādaļā nosaka, ka noteikumus nepiemēro zivju un vēžu ieguvei ūdeņos, kas tiek izmantoti tikai specializētai zivkopībai un mākslīgai zivju pavairošanai, tai skaitā mākslīgai zivju pavairošanai pielāgotiem privātajiem ezeriem, kuros zvejas tiesības nepieder valstij. Noteikumu projekts paredz, ka noteikumi par zveju iekšējos ūdeņos vairs nebūs attiecināmi uz iepriekšminētajiem mākslīgai zivju pavairošanai pielāgotajiem privātajiem ezeriem, kuros zvejas tiesības nepieder valstij.Pamatojoties uz Zvejniecības likuma 17.panta trešo daļu, noteikumu projekts nosaka aizliegumu izmantot zivju vadu īpaši aizsargājamo dabas teritoriju ūdenstilpēs, izņemot zveju īpašos nolūkos un zinātniskās izpētes nolūkos saskaņā ar Zvejniecības likuma 12.pantu. Citās ūdenstilpēs zveja ar zivju vadu notiek pēc pašvaldības ierosinājuma, ievērojot prasības normatīvajos aktos par rūpnieciskās zvejas limitiem un izmantošanas kārtību iekšējos ūdeņos. Ievērojot Krāslavas novada domes priekšlikumu un institūta zinātniski pamatotas rekomendācijas, noteikumu projekts paredz samazināt zvejā atļauto minimālo garumu līnim no 30 uz 25 cm, jo lielākā šāda izmēra zivju daļa ir sasniegušas dzimumgatavību un vairākās ūdenstilpēs, īpaši Latgalē, līņu garums vispār nesasniedz 30 centimetru. Līņus, sākot no 25 cm, ir atļauts ķert arī makšķerniekiem saskaņā ar Ministru kabineta 2009.gada 22.decembra noteikumiem Nr.1498 „Makšķerēšanas noteikumi”.Atbilstoši institūta rekomendācijai, kā arī ievērojot biedrības ”Latvijas Makšķernieku asociācija” priekšlikumu (08.12.2014. vēstule Nr.15/14), noteikumu projektā paredzēts pašpatēriņa zvejai publiskajos ūdeņos turpmāk noteikt tādus pašus zivju ieguves daudzuma (pēc zivju skaita vai svara) ierobežojumus kā makšķerēšanā, tas ir, vienādot tos ar Ministru kabineta 2015.gada 22.decembra noteikumos „Makšķerēšanas, vēžošanas un zemūdens medību noteikumi” paredzētajiem ierobežojumiem, jo pašpatēriņa zvejā, tāpat kā makšķerēšanā (arī vēžošanā un zemūdens medībās), zivis (arī vēži) tiek iegūti vienīgi savam patēriņam.Tādēļ noteikumu projekts papildināts ar 1.16. apakšpunktu, kas paredz, ka zvejniekam pašpatēriņa zvejā publiskajos ūdeņos ir aizliegts nozvejā paturēt atsevišķu zivju sugu daudzumu vai apjomu, kas pārsniedz vienai personai Ministru kabineta 2015.gada 22.decembra noteikumos Nr.800 „Makšķerēšanas, vēžošanas un zemūdens medību noteikumi” paturēt atļauto loma lielumu (zivju skaitu vai svaru). Noteikumu projektā ietverti arī grozījumi, kuros zvejniekiem paturēšanai lomā atļauto zivju minimālais garums atsevišķām zivju sugām (zušiem, salatēm, vēdzelēm) saskaņots ar Ministru kabineta noteikumos „Makšķerēšanas, vēžošanas un zemūdens medību noteikumi” paredzēto šo zivju pieļaujamo garumu. Pēc biedrības ”Latvijas Makšķernieku asociācija” priekšlikuma noteikumu projektā paredzēts zvejniekiem noteikt līdzīgus ierobežojumus un pienākumus kā makšķerniekiem „Makšķerēšanas, vēžošanas un zemūdens medību noteikumos”, piemēram, aizliegumu slēpt zivju un vēžu ieguves rīkus vai lomu vai pienākumu ziņot kontroles institūcijām par novērotajiem zivju un vēžu ieguves pārkāpumiem, kā arī par masveida zivju bojāejas gadījumiem.Pēc biedrības „Latvijas Zvejnieku federācija” ierosinājuma, kas pamatots ar to, ka 10 dienas ir pārāk īss laiks, lai zvejnieki, kas atrodas lauku rajonos, varētu pagūt iesniegt zvejas žurnālus Valsts vides dienestā, noteikumu projektā paredzēts pagarināt zvejas žurnālu iesniegšanas termiņu par iepriekšējo mēnesi no katra mēneša desmitā datuma līdz katra mēneša piecpadsmitajam datumam.Noteikumu projektā ietverts arī biedrības „Latvijas Zvejnieku federācija” ierosinātais priekšlikums, tas ir, uz zvejas rīku marķēšanas zīmes norādīt tikai zvejas organizācijas vai fiziskās personas vārdu, nenorādot informāciju par zvejas licences numuru un zvejnieka kontakttālruņa numuru, lai marķēšanas zīmes būtu izmantojamas vairākkārt, jo zvejas licences numurs katru gadu mainās. Tādējādi prasības zvejas rīku marķēšanai iekšējos ūdeņos tiktu pielīdzinātas jūras zvejas noteikumos paredzētajām prasībām, kas jau pastāv piekrastes zvejas rīku marķēšanā.Iepriekš minētie biedrības ”Latvijas Makšķernieku asociācija” un biedrības „Latvijas Zvejnieku federācija” priekšlikumi tika atbalstīti Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvajā padomē (13.02.2015. sēdes protokols Nr. 4.1-30e/1/2015, skatīt zm.gov.lv).Pēc Ventspils novada domes priekšlikuma, kas pamatots ar nepieciešamību Usmas ezerā sabalansēt atpūtas un tūrisma vajadzības (jahtu, laivu kustību) un zvejnieku vajadzības, no noteikumu 3.pielikuma saraksta „Publiskie ezeri (ezera daļas), kuros no ledus brīvajā zvejas sezonā sestdienās, svētdienās un svētku dienās atļauta zveja ar tīkliem” izņemts Usmas ezers.Noteikumu projektā precizēti arī vairāku normatīvo aktu nosaukumi, uz kuriem dota atsauce noteikumos. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Grozījums (noteikumu projekta 1.5.apakšpunkts) par aizliegumu pašpatēriņa zvejā publiskajos ūdeņos izmantot zivju tīklus (pēc 2013.gada datiem par izsniegtajām zvejas licencēm) skars 618 zvejas tiesību nomniekus 56 ezeros un 10 personas dienā licencētajā rūpnieciskajā zvejā Burtnieku ezerā.Grozījums par atsevišķu zivju sugu nozvejas apjoma limita norādi zvejas licencēs attieksies uz Valsts vides dienesta amatpersonām, kurām izsniedzot licences zvejas tiesību nomniekiem 6 ezeros un 2 upēs papildus zvejas rīku skaita limitam būs jānorāda arī nozvejas apjoma limits atsevišķām zivju sugām atbilstoši pašvaldības iedalītajam limita apjomam.Priekšlikums par minimālā izmēra samazinājumu līnim (pēc 2013. gada nozvejas žurnālu datiem) skars apmēram 1300 zvejas licenču īpašnieku 200 ezeros un ļaus optimālāk izmantot šo zivju resursus Latgales ezeros.  |
| 2. | Tiesiskā regulējuma ietekme uz tautsaimniecību un administratīvo slogu | Grozījums par zivju tīklu aizliegumu publiskajos ūdeņos uzņēmējdarbības vidi neietekmēs, jo attieksies tikai uz zveju pašpatēriņa nolūkos.Noteikumu projekta tiesiskais regulējums pēc būtības nemaina sabiedrības grupu un institūciju tiesības un pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts administratīvās izmaksas nepalielinās, jo saskaņā ar esošo regulējumu (Zvejniecības likuma 11.panta trešo daļu un 5.2 daļu) Valsts vides dienests izsniedz zvejas atļauju (licenci) atbilstoši pašvaldības iedalītajiem zvejas limitiem. |
| 4. | Cita informācija | Nav attiecināms. |

*Anotācijas III, IV un V* *sadaļa – nav attiecināms.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Zemkopības ministrijas sagatavoto noteikumu projektu bija pieejama tīmekļa vietnē [www.zm.gov.lv](http://www.zm.gov.lv) no 2014.gada 14. novembra. |
| 2. | Sabiedrības līdzdalība projekta izstrādē  | Priekšlikumi par grozījumiem noteikumos, tostarp par minimālo izmēru līnim, apspriesti Zemkopības ministrijas, Vides aizsardzības un reģionālās attīstības ministrijas un institūta sanāksmē 2012.gada 2.februārī, piedaloties biedrības „Latvijas Zvejnieku federācija” pārstāvjiem.Biedrības ”Latvijas Makšķernieku asociācija” un biedrības „Latvijas Zvejnieku federācija” izteiktie priekšlikumi tika apspriesti Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvajā padomē (turpmāk – Padome) (13.02.2015. sēdes protokols Nr. 4.1-30e/1/2015, skatīt zm.gov.lv). |
| 3. | Sabiedrības līdzdalības rezultāti  | Noteikumu projekts atbilst sabiedrības līdzdalības procesa rezultātiem.Ņemot vērā biedrības ”Latvijas Makšķernieku asociācija” priekšlikumu (08.12.2014. vēstule Nr.15/14), kas tika atbalstīts Padomes sēdē (13.02.2015. sēdes protokols Nr. 4.1-30e/1/2015; skatīt zm.gov.lv,) pašpatēriņa zvejai publiskajos ūdeņos turpmāk paredzēts noteikt tādus pašus zivju ieguves daudzuma (pēc zivju skaita vai svara) ierobežojumus kā makšķerēšanā, tas ir, vienādot tos ar Ministru kabineta 2015.gada 22.decembra noteikumos Nr.800„Makšķerēšanas, vēžošanas un zemūdens medību noteikumi” paredzētajiem.Tādējādinoteikumu projekts papildināts, nosakot, ka zvejniekam pašpatēriņa zvejā publiskajos ūdeņos aizliegts nozvejā paturēt zivju daudzumu vai apjomu atsevišķām zivju sugām, kas pārsniedz vienam makšķerniekam Ministru kabineta noteikumos „Makšķerēšanas, vēžošanas un zemūdens medību noteikumi” paturēšanai lomā atļauto lielumu pēc zivju skaita vai svara. Ievērojot biedrības „Latvijas Zvejnieku federācija” ierosinājumu, noteikumu projektā paredzēts pagarināt zvejas žurnālu iesniegšanas termiņu par iepriekšējo mēnesi līdz nākamā mēneša piecpadsmitajam datumam.Noteikumu projektā ietverts arī biedrības „Latvijas Zvejnieku federācija” ierosinātais priekšlikums uz zvejas rīku marķēšanas zīmes norādīt tikai zvejas organizācijas vai fiziskās personas vārdu, nenorādot informāciju par zvejas licences numuru un zvejnieka tālruņa numuru, lai marķēšanas zīmes būtu izmantojamas vairākkārt, jo zvejas licences numurs katru gadu mainās. Tādējādi zvejas noteikumos tiktu saskaņotas prasības zvejas rīku marķēšanai iekšējos ūdeņos ar jau pastāvošajām prasībām piekrastes zvejas rīku marķēšanai jūras zvejas noteikumos. Arī biedrības „Latvijas Zvejnieku federācija” iepriekšminētie priekšlikumi tika atbalstīti Padomes sēdē (13.02.2015. sēdes protokols Nr.4.1-30e/1/2015, skatīt zm.gov.lv).  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme un institūcijas cilvēkresursiem | Nav attiecināms. |
| 3. | Cita informācija | Nav. |

Zemkopības ministrs J. Dūklavs

16.02.2016. 15:38

1525

Gunta Ozoliņa

67095046, Gunta.Ozolina@zm.gov.lv